CELEX: 32004R1140
Language: hu
Date: 2004-06-21 00:00:00
Title: A Tanács 1140/2004/EK rendelete (2004. június 21.) a Ceuta és Melilla területéről származó egyes halászati termékek tekintetében a közös vámtarifában rögzített autonóm vámtételek felfüggesztéséről

23.6.2004   
            
            
               HU
            
            
               Az Európai Unió Hivatalos Lapja
            
            
               L 222/1
            
         
      A TANÁCS 1140/2004/EK RENDELETE
   
   (2004. június 21.)
   a Ceuta és Melilla területéről származó egyes halászati termékek tekintetében a közös vámtarifában rögzített autonóm vámtételek felfüggesztéséről
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 133. cikkére,
   tekintettel a Bizottság javaslatára,
   mivel:
   
               (1)
            
            
               A 656/2000/EK rendelettel (1) a Tanács a Ceuta területéről származó egyes halászati termékek vonatkozásában nulla százalékos vámtételű közösségi vámkontingenseket nyitott meg. Ezek 2002. december 31-én lejártak.
            
         
               (2)
            
            
               2002 októberében Spanyolország a 656/2000/EK rendeletben említett kontingensek érvényességének meghosszabbítását kérte olyan Ceutára vonatkozó társadalmi-gazdasági érvekkel alátámasztva, mint a gazdaságát érintő kényszerek és halászati ágazatának nehézségei. A kérelem megalapozott, mivel Ceuta gazdasági helyzete szükségessé teszi Ceuta Közösségbe irányuló exportját elősegítő preferenciális intézkedések elfogadását.
            
         
               (3)
            
            
               Az egyrészről az Európai Közösségek és azok tagállamai, másrészről a Marokkói Királyság közötti társulást létrehozó euro-mediterrán megállapodás megkötéséről szóló 2000. január 24-i 2000/204/EK, ESZAK tanácsi és bizottsági határozat (2) elfogadásával a Közösség teljes egészében felfüggesztette a Marokkóból számos halászati termékre vonatkozó Közös Vámtarifa behozatali vámját. E termékek Közösségbe történő behozatalát semmiféle mennyiségi korlátozás nem érinti, valamint az e körbe tartozó termékek skálája sokkal szélesebb, mint a Ceuta részére nyitva álló vámkontingensekbe tartozóké. Figyelemmel arra, hogy Marokkó szárazföldi oldalról körülveszi Ceuta és Melilla területét, el kell kerülni a további hátrányos megkülönböztetést, és – a hasonló kereskedelmi lehetőségek biztosítása, továbbá e területek gazdasági fejlődésének elősegítése érdekében – Ceutának és Melillának ugyanazon halászati termékekre vonatkozóan preferenciális rendszert kell biztosítani.
            
         
               (4)
            
            
               Mivel a Marokkói Királysággal kötött társulási megállapodás nem ír elő határidőt a halászati termékekre vonatkozó preferenciális rendszer alkalmazására, ennek bevezetésére e rendeletben sem kerül sor.
            
         
               (5)
            
            
               Az e rendeletben bevezetett vámfelfüggesztések előnyéből történő részesülés érdekében a Közösség, valamint Ceuta és Melilla vámterülete közötti kereskedelemben a „származó termékek” fogalmának meghatározásáról és az igazgatási együttműködés módszereiről szóló 2000. december 5-i 82/2001/EK tanácsi rendeletben (3) meghatározott származási szabályokat tiszteletben kell tartani,
            
         ELFOGADTA EZT A RENDELETET:
   1. cikk
   A mellékletben felsorolt, Ceuta és Melilla területéről származó termékek tekintetében a közös vámtarifában rögzített autonóm vámtételek teljes mértékben felfüggesztésre kerülnek.
   2. cikk
   A termék származási bizonyítványa a 82/2001/EK rendelet rendelkezéseinek megfelelően kerül kiállításra.
   3. cikk
   E rendelet az Európai Unió Hivatalos Lapjában való kihirdetését követő harmadik napon lép hatályba.
   
      E rendelet teljes egészében kötelező és közvetlenül alkalmazandó valamennyi tagállamban.
      Kelt Luxemburgban, 2004. június 21-én.
      
         
            a Tanács részéről
         
         J. WALSH
         
         
            az elnök
         
      
   
   
      (1)  HL L 80., 2000.3.31., 5. o.
   
      (2)  HL L 70., 2000.3.18., 1. o.
   
      (3)  HL L 20., 2001.1.20., 1. o.
   
      MELLÉKLET
      A Ceuta és Melilla területéről származó azon termékek, amelyek tekintetében a Közös Vámtarifában rögzített autonóm vámtételek teljes mértékben felfüggesztésre kerültek
      
                  KN-kód
               
               
                  Termékleírás
               
            
                  3. fejezet
               
               
                  Halak és rákok, puhatestűek és más gerinctelen víziállatok
               
            
                   
               
               
                  Elkészített és konzervált halak, egészben vagy darabokban, a darált halak kivételével
               
            
                  1604 11 00
               
               
                  Lazac
               
            
                  1604 12
               
               
                  Hering
               
            
                  1604 13
               
               
                  Szardínia, szardella és spratt
               
            
                  1604 14
               
               
                  Tonhal, skipjack és bonitó (Sarda spp.)
               
            
                  1604 15
               
               
                  Makrahal
               
            
                  1604 16 00
               
               
                  Ajóka
               
            
                  1604 19 10
               
               
                  Szalmonidák – a lazac kivételével
               
            
                  1604 19 31 – 1604 19 39
               
               
                  Az Euthynnus nemhez tartozó hal – az Euthynnus (Katsuwonus) pelamis kivételével
               
            
                  1604 19 50
               
               
                  Az Orcynopsis unicolor fajhoz tartozó hal
               
            
                  1604 19 91 – 1604 19 98
               
               
                  Egyéb halak
               
            
                   
               
               
                  Egyéb elkészített vagy konzervált halak:
               
            
                  1604 20 05
               
               
                  Halpaszta (surimi) készítmény
               
            
                  1604 20 10
               
               
                  Lazacból
               
            
                  1604 20 30
               
               
                  Szalmonidákból – a lazac kivételével
               
            
                  1604 20 40
               
               
                  Ajókából
               
            
                  1604 20 50
               
               
                  Szardíniából, bonitóból, Scomber scombrus és Scomber japonicus fajhoz tartozó makrélából és az Orcynopsis unicolor fajhoz tartozó halból
               
            
                  1604 20 70
               
               
                  Tonhalból, skipjackból vagy más, az Euthynnus nemhez tartozó halból
               
            
                  1604 20 90
               
               
                  egyéb halból
               
            
                   
               
               
                  Kaviár és halikrából készített kaviárpótlók
               
            
                  1604 30
               
               
                  Kaviár és kaviárpótló
               
            
                   
               
               
                  Elkészített vagy konzervált rákok, puhatestű és más gerinctelen víziállatok
               
            
                  1605 10 00
               
               
                  Rák
               
            
                  1605 20
               
               
                  Garnélarák
               
            
                  1605 30
               
               
                  Homár
               
            
                  1605 40 00
               
               
                  Egyéb rák
               
            
                  1605 90 11
               
               
                  Kékkagyló légmentes csomagolásban (Mytilus spp., Perna spp.),
               
            
                  1605 90 19
               
               
                  Egyéb kagylók
               
            
                  1605 90 30
               
               
                  Egyéb puhatestűek